नगर निगम के वाहनों से डीजल चोरी मामले की जांच लटकी
बर्ल्टनपार्क डंप पर नगर निगम की कूड़ा उठाने वाली गाड़ियों से डीजल चोरी का मामला ठंडे बस्ते में नजर रहा है। एक हफ्ते बाद भी जांच अधिकारी तय नहीं हो पाया है।
ज्वाइंट कमिश्नर राजीव वर्मा ने कहा था कि हेल्थ अफसर डाॅ. श्रीकृष्ण जांच करेंगे, लेकिन उन्होंने जांच से इंकार करते हुए थर्ड पार्टी जांच की अपील की थी। आज तक जांच शुरू नहीं हा़े पाई है। डॉ. श्रीकृष्ण ने कहा कि वह लिख कर दे चुके हैं कि जांच किसी दूसरे विभाग के अफसर से करवाई जाए। उन्होंने कहा कि सिस्टम में और सुधार किया गया है। डंप पर तैनात मुलाजिम को मुस्तैद रहने के निर्देश दिए गए हैं। जिस दिन डीजल चोरी का मामला पकड़ा गया था, उस दिन मुलाजिम डंप पर नहीं था। उसे कारण बताओ नोटिस जारी कर दिया गया था।
वार्ड नंबर 23 की भाजपा पार्षद सुलेखा भगत के पति जतिंदर जिंद ने कूड़ा उठाने के लिए ठेके पर लिए बर्ल्टन पार्क डंप पर 4 टिप्पर और 1 ट्रक में से डीजल चोरी करते मुलाजिमों को पकड़ा था। पुलिस ने मौके पर पहुंच कर डीजल से भरे 70-70 लीटर के दो कैन, 35-35 लीटर के दो कैन पकड़े थे।
दोषियों की पहचान हो : जिंद
भाजपानेता जतिंदर जिंद ने कहा कि अभी उन्होंने चोरी की बनाई मूवी नगर निगम अधिकारियों को सौंप दी थी। एक व्यक्ति तो पकड़ा गया था लेकिन बाकियों की पहचान जरुरी है। निगम को सख्ती के साथ जांच करनी चाहिए। वह मामले को पूरी तरह से फॉलो कर रहे हैं।
hin_Deva hin_Deva hin_Deva hin_Deva hin_Deva hin_Deva